URBAN TRADE, projektová kancelária, Ing. arch. Dušan Hudec
Letná 45, 040 01 Košice, www.urban.sk, urban@urban.sk

Zmeny a doplnky územného plánu Zóny  LOrinčík R 2011

návrh

Zmeny a doplnky regulatívov územného rozvoja

Návrh upravený po prerokovaní

September 2012
I.)	ÚVOD

Regulatívy  územného rozvoja mestskej časti Lorinčík (záväzná časť ÚPN zóny) schválené uznesením Mestského zastupiteľstva v Košiciach č. 49 z III. rokovania v dňoch 28.3. a 4.4.1995 včítane následných zmien a doplnkov sa menia a dopĺňajú nasledovne:

II.)	REGULATÍVY A LIMITY ZÁVäZNÉ

3.) Regulatívy funkčného využitia pozemkov a stavieb (funkčné regulatívy)

Pri výstavbe rodinných domov a občianskej vybavenosti na lokalite  „IBV Vyšný Lorinčík“ rešpektovať nasledovné regulatívy:
-	realizovať výstavbu samostatne stojacich rodinných domov a radových rodinných domov v rozsahu návrhu ZaD ÚPN zóny
-	realizovať výstavbu verejnej občianskej vybavenosti , sociálnych zariadení a služieb (zariadenie pre seniorov) v rozsahu návrhu ZaD ÚPN zóny
-	v ochrannom páse cintorína realizovať verejnú parkovú zeleň s prvkami drobnej architektúry. V ochrannom pásme cintorína sa nepovoľuje nová výstavba stavieb okrem domu smútku.
Pri výstavbe rodinných domov na lokalite Lorinčík – Juh, Košariská rešpektovať nasledovné regulatívy:
-	realizovať výstavbu samostatne stojacich rodinných domov v rozsahu návrhu ZaD ÚPN zóny,
-	na pozemkoch vymedzených ochrannými pásmami technického vybavenia územia a v pobrežnom území toku Lorinčík realizovať verejnú parkovú a sprievodnú zeleň. Menované pozemky sa nesmú oplocovať.
    Pri výstavbe rodinných domov a občianskej vybavenosti na lokalite Lorinčík Háje II.  rešpektovať nasledovné regulatívy:
-	realizovať výstavbu samostatne stojacich a radových rodinných domov v rozsahu návrhu ZaD ÚPN zóny. Nepovoľuje sa intenzifikácia navrhovanej  zástavby  rodinných domov.

-	realizovať výstavbu polyfunkčného objektu (bývanie a vybavenosť) a verejnej občianskej vybavenosti so zameraním na komerčnú vybavenosť,
-	realizovať verejnú parkovú a sprievodnú zeleň vo väzbe na centrum vybavenosti pri zbernej komunikácii v rozsahu návrhu ZaD ÚPN zóny. V hlavných peších  komunikáciách  realizovať verejnú zeleň v rozsahu max. 30% z plochy peších komunikácií.
Regulatívy funkčného využitia pozemkov sú zdokumentované vo výkrese č. 2 Plán funkčného využitia a priestorového usporiadania, regulatívy a limity, riešenie dopravy v M 1 : 2 000 (priesvitka).

4.) Regulatívy priestorového usporiadania územia, regulatívy umiestnenia stavieb na pozemkoch (priestorové a kompozičné regulatívy)

Pri výstavbe rodinných domov a občianskej vybavenosti na lokalite „IBV Vyšný Lorinčík“ rešpektovať nasledovné regulatívy priestorového usporiadania územia a regulatívy umiestnenia stavieb na pozemkoch:
-	maximálna podlažnosť samostatne stojacich rodinných domov 2 podlažia (max 12m nad úroveň terénu) a možnosť využitia podkrovia, u radových rodinných domov 2 podlažia (max 12m nad úroveň terénu), maximálna podlažnosť občianskej vybavenosti 3 nadzemné podlažia ( max. 12 m nad úrovňou terénu)
-	stavebná čiara 6,5 m ( radové rodinné domy) 10,0 m a 12,0 m   (samostatne stojace rodinné domy) a 10,0 m a 12,0 m u občianskej vybavenosti od osi miestnej komunikácie. Stavebná čiara pre jednotlivú navrhovanú zástavbu rodinných domov je zdokumentovaná vo výkrese č.2 (priesvitka)
-	šírka  medzi  stavebnými čiarami podľa jednotlivých blokov so zástavbou rodinných domov je stanovená na 24,0 m a 22,0 m , u občianskej vybavenosti na 18,5 a 20,0 m a je  zdokumentovaná pre  jednotlivé bloky zástavby  vo výkrese č.2 (priesvitka)
-	koeficient zastavanosti pozemkov stavbami je stanovený u samostatne stojacích rodinných domov na max. Kz = 0,6 a 0,7. radových rodinných domov na max. Kz = 0,8. Koeficient zastavanosti pozemkov objektami občianskej vybavenosti Kz = 0,5. (Koeficient zastavanosti podľa vyhlášky č. 55/2001 Z. z. podľa odseku 5) písmeno b) §13 je pomer medzi plochou zastavanou stavbami a plochou pozemku).
Pri výstavbe rodinných domov na lokalite Lorinčík – Juh, Košariská rešpektovať nasledovné regulatívy:
-	maximálna podlažnosť zástavby samostatne stojacich rodinných domov 2 podlažia a možnosť využitia podkrovia (max 12m nad úroveň terénu)
-	stavebná čiara zástavby rodinných domov 5,0 a 3,0 m od osi miestnej komunikácie
-	stavebná čiara 10,0 M od osi cesty III. triedy č. 5481
-	koeficient zastavanosti pozemkov stavbami maximálne Kz = 0,3 a 0,4.

Pri výstavbe rodinných domov, viladomov, polyfunkčného objektu a verejnej občianskej vybavenosti na lokalite Lorinčík  Háje II. rešpektovať nasledovné regulatívy.

a)	Zástavba samostatne stojacich a radových  rodinných domov
-	maximálna podlažnosť zástavby 2 nadzemné podlažia a možnosť využitia podkrovia  u samostatne stojacich rodinných domoch (max 12m nad úroveň terénu),
-	stavebná čiara 6,0 m od hranice pozemkov rodinných domov, t. z. 11,0 m od osi miestnej komunikácie a 3,0 m od hranice pozemkov ak je medzi hranicou pozemkov a miestnou komunikáciou parkovisko,
-	požaduje sa realizácia šikmej strechy, u radovej zástavby rodinných domov pochôdznej plochej strechy,
-	šírka uličného priestoru, pri miestnych komunikáciách po obvode lokality 11,0 m, vo vnútri lokality 10,0 m. Šírka medzi stavebnými čiarami 23,0 m a 22,0 m.
-	kz pozemkov stavbami   max. 0,3.
U pozemkov so samostatne stojacimi rodinnými domami sa požaduje realizovať rozsah plôch zelene minimálne v rozsahu 30% z celkovej plochy pozemku.

b)	Zástavba viladomov
-	maximálne podlažnosť zástavby viladomov 3 nadzemné podlažia (max 12m nad úroveň terénu),
-	stavebná čiara 6,0 m od hranice pozemkov, t. z. 14,5 m od osi zbernej komunikácie,
-	požaduje sa realizácia šikmej strechy alebo pochôdznej plochej strechy,
-	Kz pozemkov stavbami  max. 0,5, 0,4 a 0,3 v rozsahu návrhu ZaD ÚPN zóny,
Prepojovacie pešie plochy realizovať s podielom verejnej a sprievodnej zelene v rozsahu min. 30% .

c)	Polyfunkčný   objekt  a občianska vybavenosť
-	maximálna podlažnosť zástavby 3 nadzemné podlažia a možnosť využitia podkrovia (max 12m nad úroveň terénu),
-	povoľuje sa realizácia šikmej a  pochôdznej plochej strechy,
-	Kz pozemkov stavbami u polyfunkčného  objektu max. 0,5 a u občianskej vybavenosti 0,8.

Požaduje sa realizácia plôch verejnej parkovej zelene a nenáročných detských ihrísk v rozsahu návrhu ZaD ÚPN zóny.. Nepovoľuje sa intenzifikácia navrhovanej zástavby rodinných domov.

Riešené územie ZaD ÚPN zóny Lorinčík sa nachádza v ochranných pásmach letiska Košice, určených Leteckým úradom SR rozhodnutím zn. 313 – 477 – OP/2001 – 2116 zo dňa 9.11. 2001 v časti kde terén už presahuje výšky stanovené OP letiska. Vzhľadom na úroveň terénu a existujúce prekážky letecký úrad stanovuje pre riešené lokality max. výšku zástavby 12,0 m nad úrovňou terénu. Táto výška sa týka najvyššieho bodu stavieb vrátane všetkých zariadení umiestnených na ich strechách (komíny, antény, bleskovody  a pod.)

5.) Regulatívy umiestnenia verejného dopravného vybavenia (dopravné regulatívy)

Menované regulatívy sa doĺňajú a menia nasledovne:

a)	Lokalita Lorinčík Západ
-	realizovať úpravu trasy miestnej obslužnej komunikácie v rozsahu návrhu ZaD ÚPN zóny vo funkčnej triede C3 v kategórii Mo 6,5/40.

b)	Lokalita „ IBV  Vyšný Lorinčík“
-	vybudovať prepojovaciu mestskú zbernú komunikáciu Lorinčík - Pereš v súlade s návrhom zmien a doplnkov ÚPN zóny vo funkčnej triede B3 v kategórii MZ 8,5 (resp. 8,0/40) s napojením sa na Bystrickú ulicu (Pereš)
-	v obytnom súbore „IBV Vyšný Lorinčík“ rešpektovať zrealizované miestne obslužné komunikácie vo funkčnej triede C2 a C3 v kategórii MO 7,5/40 a MO 6,5/40 (pri rozostavaných radových  rodinných domov)
-	pozdĺž miestnych obslužných komunikácii rešpektovať realizované obojstranné pešie chodníky o šírke  1,5 m a 2,0 m, pozdĺž navrhovanej prepojovacej mestskej zbernej komunikácie realizovať jednostranný peší chodník o šírke 2,0 m
-	pre zabezpečenie pešej dostupnosti k MHD na lokalite „IBV Vyšný Lorinčík“ realizovať na prepojovacej mestskej zbernej komunikácii Lorinčík – Pereš zastávky autobusovej MHD a okružnú križovatku  v rozsahu návrhu ZaD ÚPN zóny
-	realizovať verejné úrovňové parkoviská pri sociálnom zariadení (Zariadenie pre seniorov) a pri dome smútku
-	statickú dopravu, úrovňové parkoviská realizovať pre verejnú občiansku vybavenosti v rozsahu návrhu ZaD ÚPN zóny. Statickú dopravu (parkovisko, garáž) zabezpečovať na pozemkoch rodinných domov v rozsahu minimálne 1 parkovacie miesta (garáž / parkovacie miesto)/1 RD.

c)	Lokalita Lorinčík – Juh, Košariská
-	realizovať miestne obslužné komunikácie v rozsahu návrhu ZaD ÚPN zóny vo funkčnej triede C3 v kategórii MO 6,5/30,
-	pozdĺž cesty III/5481 realizovať jednostranný peší chodník o šírke 2,0 m,
-	statickú dopravu (parkoviská, garáže) zabezpečovať na pozemkoch alebo v objekte rodinného domu v rozsahu min. 2 parkovacie miesta (garáž / parkovacie miesto)/1 RD.

d)	Lokalita Lorinčík Háje II.
-	realizovať zbernú komunikáciu po západnom okraji lokality s vypojením sa na cestu III/5841 a s pokračovaním do obytného súboru Háje I. Menovanú zbernú komunikáciu realizovať vo funkčnej triede B3 v kategórii MO 8/40,
-	realizovať miestne obslužné komunikácie v rozsahu návrhu ZaD ÚPN zóny vo funkčnej triede C2 a C3 v kategórii MO 7,5/40 a MO 6,5/40,
-	realizovať jednostranný peší chodník o šírke min. 2,0 m a cyklistickú komunikáciu o šírke 3,0 m pozdĺž navrhovanej zbernej komunikácie,
-	realizovať pešie chodníky pozdĺž miestnych obslužných komunikácií v rozsahu návrhu ZaD ÚPN zóny o šírke 2,0 m,
-	prepojovacie pešie komunikácie realizovať s podielom verejnej parkovej a sprievodnej zelene v rozsahu min. 30%,
-	pre zabezpečenie pešej dostupnosti k MHD na lokalite Háje II. realizovať na zbernej komunikácii zástavby autobusovej MHD v rozsahu návrhu ZaD ÚPN zóny,
-	realizovať verejné úrovňové parkoviská vo väzbe na navrhovanú verejnú občiansku vybavenosť, polyfunkčný objekt a zástavbu viladomov v rozsahu návrhu ÚPN zóny,
-	statickú dopravu (parkovisko, garáž) zabezpečiť na pozemkoch alebo objekte rodinných domov v rozsahu min. 2 parkovacie miesta (garáž, parkovacie miesto)/1 RD. Statickú dopravu (parkovisko, garáž) pre viladomy zabezpečovať na verejných parkoviskách pozdĺž miestnej komunikácie a v garážach v úrovni parteru stavby v rozsahu návrhu ZaD ÚPN zóny.

6.) Regulatívy umiestnenia verejného technického vybavenia (Technické regulatívy)

a)	Vodné hospodárstvo

Menované technické regulatívy sa menia a dopĺňajú nasledovane:
•	  	zásobovanie pitnou vodou
-	realizovať verejný vodovod na lokalite „IBC  Vyšný Lorinčík“ včítane ATS 2 a výtlačného potrubia do ATS 2 v rozsahu návrhu ZaD ÚPN zóny. V navrhovanom období realizovať vodojem Lorinčík II. 2 x 250 m3 na k.ú. obce Bačkov severozápadne  od  lokality na kóte 380 m n. m.
-	realizovať úpravu trasy navrhovaného vodovodu na lokalite Lorinčík Západ spolu s miestnou komunikáciou v rozsahu návrhu ZaD ÚPN zóny,
-	realizovať predĺženie verejného vodovodu na lokalite Lorinčík - Juh, Košariská v rozsahu návrhu ZaD ÚPN zóny,
-	realizovať verejný vodovod  pozdĺž miestnych komunikácii na lokalite Háje II. Verejný vodovod napojiť na verejný vodovod lokality Háje I. a verejný vodovod obce pozdĺž cesty III/5481.

•	Odkanalizovanie
-	realizovať verejnú splaškovú kanalizáciu na lokalite „IBV Vyšný Lorinčík“ s napojením sa na splaškovú kanalizáciu mestskej časti Pereš na Bystrickej ulici. Realizovať otvorený odvodňovací rigol pre odvedenie vôd z povrchového odtoku po severnom okraji navrhovanej prepojovacej zbernej komunikácie Lorinčík – Pereš. Realizovať dažďovú kanalizáciu na lokalite „IBV Vyšný Lorinčík“ zaústenú pri cintoríne do odvodňovacieho rigolu zbernej komunikácie a do lesnej odvodňovacej priekopy v severnej časti lokality v rozsahu návrhu ZaD ÚPN zóny,
-	realizovať úpravu trasy navrhovanej verejnej kanalizácie na lokalite Lorinčík Západ spolu s miestnou komunikáciou v rozsahu návrhu ZaD ÚPN zóny,
-	realizovať verejnú splaškovú kanalizáciu na lokalite Lorinčík - Juh Košariská s napojením sa na stoku A a hlavný kanalizačný zberač D8. Realizovať otvorený odvodňovací rigol pre odvedenie vôd z povrchového odtoku z cesty III. triedy a miestnych komunikácií situovaný pozdĺž komunikácií so zaústením do toku   Belžiansky potok,
-	realizovať verejnú splaškovú kanalizáciu na lokalite Háje II. vedenú v trase navrhovaných komunikácií so zaústením do verejnej splaškovej kanalizácie lokality Háje I. a následne do stoky A – 2a   pri obecnom úrade,
-	realizovať dažďovú kanalizáciu na lokalite Háje II. v rozsahu návrhu ZaD ÚPN zóny so zaústením do toku  Belžiansky potok . Na lokalite riešiť technické podmienky na zadržanie dažďových vôd vo výške min. 60 %z vypočítaného množstva.  
•	Vodné toky
-	realizovať na lokalite Lorinčík -  Juh Košariská úpravu, reguláciu toku  Belžiansky  potok. Podmienkou výstavby rodinných domov na lokalite Juh – Košariská musí byť  zabezpečenie  adekvátnej  protipovodňovej  ochrany. 
b)	Energetika
Menované technické regulatívy sa menia a dopĺňajú nasledovne:
•	Zásobovanie elektrickou energiou 
-	navrhovaný obytný súbor „IBV Vyšný Lorinčík“ zásobovať elektrickou energiou z transformačných staníc TS3, TS4 Lorinčík, TS5 Lorinčík a TS2 Pereš. Realizovať VN káblovú prípojku k trafostaniciam TS3  a TS4 v rozsahu návrhu ZaD ÚPN zóny,
-	navrhovanú zástavbu rodinných domov na lokalite Lorinčík - Juh, Košariská zásobovať elektrickou energiou z transformačnej stanice TS 1 Obecný úrad. Realizovať preložku a demontáž časti 22 kV elektrického vonkajšieho vedenia v rozsahu návrhu ZaD ÚPN zóny,
-	navrhovanú zástavbu rodinných domov, viladomov, verejnej občianskej vybavenosti a polyfunkčnej zástavby na lokalite Lorinčík Háje II. zásobovať elektrickou energiou z navrhovaných transformačných staníc TS5 a TS6. Realizovať preložku, demontáž a kabelizáciu 22 kV vonkajšej elektrickej prípojky k TS 1 Obecný úrad v rozsahu návrhu ZaD ÚPN zóny. Realizovať preložku časti jestvujúceho 22 kV vonkajšieho elektrického vedenia č. 283.

•	Zásobovanie zemným plynom
-	realizovať STL rozvod zemného plynu pozdĺž miestnych obslužných komunikácií obytného súboru „IBV Vyšný Lorinčík“ s napojením sa na jestvujúci STL plynovod mestskej časti Pereš na Bystrickej a Gelnickej ulici,
-	realizovať predĺženie STL rozvodov zemného plynu pozdĺž miestnych obslužných komunikácií na lokalite Lorinčík - Juh, Košariská v rozsahu návrhu ZaD ÚPN zóny,
-	realizovať STL rozvody zemného plynu v trase miestnych obslužných komunikácií na lokalite Lorinčík Háje II. v rozsahu návrhu ZaD ÚPN zóny. Realizovať napojenie STL rozvodov zemného plynu na jestvujúci distribučný plynovod v trase cesty III/5481 pri  obecnom úrade.

c)	Elektronické komunikácie

Menované technické regulatívy sa menia a dopĺňajú nasledovne:
-	realizovať miestne telekomunikačné podzemné káblové vedenia pozdĺž miestnych obslužných komunikácií na lokalite Vyšný Lorinčík,
-	realizovať miestne telekomunikačné podzemné káblové vedenia pozdĺž miestnych obslužných komunikácii a cesty III/5481 na lokalite Lorinčík Juh, Košariská,
-	realizovať miestne telekomunikačné podzemné káblové vedenia pozdĺž miestnych obslužných komunikácií na lokalite Lorinčík Háje II.

Technické regulatívy sú zdokumentované vo výkrese č. 3 Riešenie technickej vybavenosti , vodné hospodárstvo M 1 : 2 000 (priesvitka) a vo výkrese č. 4 Riešenie technickej vybavenosti ,energetika, elektronické komunikácie M 1 : 2 000 (priesvitka).

7.) Ochranné pásma

Pri realizácii stavieb obytného územia, dopravného a technického vybavenia územia rešpektovať nasledovné ochranné pásma a stanovené podmienky pre výstavbu rodinných domov  včítane podmienok  pre výstavbu v ochrannom pásme lesa  .:

a.)	lokalita Lorinčík Západ, 
- ochranné pásmo 22 kV vonkajšieho elektrického vedenia		2 x 10 m
- ochranné pásmo vodovodu do priemeru 500 mm 	2 x 1,5 m
  kolmo od okraja potrubia 	
- ochranné pásmo kanalizácie 	2 x 1,5 m      
  do priemeru 500 mm kolmo od okraja potrubia
-	ochranné pásmo STL plynovodu v zastavanom území 	2 x 1,0 m

b.)	lokalita  IBV  Vyšný Lorinčík
- ochranné pásmo VN káblového podzemného vedenia, prípojky	2 x 1,0 m
- ochranné pásmo transformačnej stanice TS 				10 m
- ochranné pásmo cintorína 							50,0 m
v ochranom pásme sa nepovoľuje realizácia žiadnych stavieb okrem domu smútku
- ochranné pásmo lesa								50,0 m
- ochranné pásmo STL plynovodu v zastavanom území  obce		2 x 1,0 m
- ochranné pásmo vodovodu do priemeru 500 mm 	2 x 1,5 m
  kolmo od okraja potrubia
- ochranné pásmo kanalizácie 	2 x 1,5 m
  od priemeru 500 mm kolmo od okraja potrubia

       V súlade s platnou legislatívou (§ 10, ods. 2 Zákona o lesoch) rešpektovať pri výstavbe rodinných domoch a občianskej vybavenosti ( sociálne zariadenie a služby) v ochrannom pásme lesa nasledovné podmienky dotknutého orgánu Obvodného lesného úradu  Košice mesto:
1.	V prípade ak výstavbou na predmetnom území lokality dôjde k poškodeniu lesa (lesného pozemku, lesného porastu) je vlastník územia povinný vykonať opatrenia na nápravu alebo uhradiť s tým spojené náklady
2.	Majitelia pozemkov v riešenej lokalite budú rešpektovať výkon činnosti súvisiacich s obhospodarovaním susedných lesných porastov, ako aj podmienky vlastníka a  obhospodarovateľa lesného pozemku, v ktorom ochrannom pásme je stavba plánovaná  alebo zrealizovaná.
3.	Majitelia pozemkov v riešenej lokalite si v plnom rozsahu uvedomujú riziko ohrozenia života a zdravia osôb, ako aj riziko vzniku škôd na predmetných nehnuteľnostiach v ochrannom pásme lesa hroziace v prípade pádu stromov susedného lesného porastu, ktoré vyplýva z realizácie nizkopodlažnej zástavby – rodinných domov v tesnej blízkosti lesa.
c.)	Lokalita Lorinčík  - Juh, Košariská
- 	ochranné pásmo vodovodu	2 x 1,5 m
  	do priemeru 500 mm kolmo od okraja potrubia a 	2 x 10,0 m
 	nad priemer 500 mm kolmo od okraja potrubia (hlavné vodovodné zásobovacie  potrubie  mesta)	
- 	ochranné pásmo kanalizácie 	2 x 1,5 m      
  	do priemeru 500 mm kolmo od okraja potrubia a 	2 x 2,5 m
 	nad priemer 500 mm kolmo od okraja potrubia 
-	ochranné pásmo 22 kV vonkajšieho elektrického vedenia	2 x 10,0 m
kolmo na každú stranu vedenia od krajného vodiča
-	ochranné pásmo STL plynovodu, ktorým sa rozvádza 
plyn v zastavanom území mesta 	2 x 1,0 m
-	ochranné pásmo telekomunikačných zariadení a objektov verejnej telekomunikačnej siete v zmysle Zákona o elektronických komunikáciách č. 610/2003 Z. z.
-	pobrežné územie toku Belžiansky potok v šírke 10,0 m od brehovej čiary toku. Jedná sa o voľný nezastavaný pás územia slúžiaci pre výkon správy toku v súlade s ustanoveniami Zákona č. 364/2004 Z. z. o vodách. Do pobrežného územia nie je možné umiestňovať žiadnu technickú infraštruktúru ani vzrastlú zeleň.
d.)	Lokalita Lorinčík Háje II.
- 	ochranné pásmo vodovodu	2 x 1,5 m
  	do priemeru 500 mm kolmo od okraja potrubia 	
- 	ochranné pásmo kanalizácie 	2 x 1,5 m      
  	do priemeru 500 mm kolmo od okraja potrubia 
-	ochranné pásmo transformačnej stanice TS	10,0 m
-	ochranné pásmo 22 kV kablového vedenia v zemi včítane prípojok	2 x 1,0 m
kolmo od krajného kábla
-	ochranné pásmo STL plynovodu, ktorým sa rozvádza 
plyn v zastavanom území mesta 	2 x 1,0 m
-	ochranné pásmo telekomunikačných zariadení a objektov verejnej telekomunikačnej siete v zmysle Zákona o elektronických komunikáciách č. 610/2003 Z.z.
Riešené územie lokalít  sa nachádza v ochranných pásmach Letiska Košice, určených Leteckým úradom SR rozhodnutím zn. 313-477-OP/2001-2116 zo dňa 09.11.2001 v časti kde terén už presahuje výšky stanovené ochrannými pásmami letiska. Vzhľadom na úroveň terénnu sa stanovuje maximálna výška zástavby 12 m nad úroveň terénu. Táto  výška sa týka najvyššieho bodu stavieb vrátane všetkých zariadení umiestnených na ich strechách (komíny, antény, bleskozvod a pod). Ku všetkým stavbám a zariadeniam nestavebnej povahy umiestneným v lokalitách 7.1., 7.2., 7.3., 7.4. je potrebné predložiť Leteckému úradu Slovenskej republiky pri územnom konaní dokumentáciu a súhlasné stanovisko od prevádzkovateľa leteckých pozemných zariadení - Letové prevádzkové služby SR, š.p., Letisko M.R.Štefánika, 823 07  Bratislava 21. 

8.) Návrh stavieb a plôch verejnoprospešného záujmu

Nové pozemky pre verejnoprospešné stavby, nové verejnoprospešné stavby sa nenavrhujú. Nové  pozemky na vykonanie asanácií sa nestanovujú.

III.)	REGULATÍVY A LIMITY SMERNÉ
 
1.)	Obyvateľstvo a bytový fond
Menované regulatívy sa dopĺňajú nasledovne:
-	v návrhovom období realizovať na lokalite IBV Vyšný Lorinčík 163 samostatne stojacich rodinných domov a  21 radových rodinných domov so 184  bytovými jednotkami,
-	v navrhovanom období realizovať na lokalite Lorinčík - Juh, Košariská 13 samostatne stojacich rodinných domov s 13 bytovými jednotkami,
-	v návrhovom období realizovať na lokalite Lorinčík Háje II. 100 samostatne stojacich rodinných a radových domov  a  viladomov so 132 bytovými jednotkami,
-	v návrhovom období realizovať na lokalite Lorinčík Háje II. polyfunkčný objekt s 20 bytovými jednotkami.

5.) Záber PPF

Na lokality Vyšný Lorinčík , Lorinčík – Juh Košariská a Lorinčík Háje II bol podľa § 13 zákona 220/2004 Z.z.. .bol udelený súhlas so záberom PP na nepoľnohospodárske využitie  v nadradenej ÚPD , v ÚPN HSA Košice včítane následných zmien a doplnkov  Krajským pozemkovým úradom Košice.